Actorul născut în Los Angeles, care a crescut în Marea Britanie, a murit într-un accident de motocicletă, anunță autoritățile.
Nu există alte detalii legate de acest tragic eveniment, scrie Daily Mail.
Cel mai recent rol al lui Perdomo a fost cel al lui Andrew Anderson, din serialul "Gen V".
Producătorii "Gen V" s-au declarat șocați de anunțul morții lui Chance Perdomo.
"Suntem profund întristați. Ce pierdere", scrie un fan pe rețelele de socializare.
Chance Perdomo a debutat în scurtmetrajul "Longfield Drive", în 2016 și a jucat apoi în seriale precum "Midsomer Murders" și "Chilling Adventures of Sabrina".
În 2020, Perdomo a fost inclus în top 10 al artiștilor britanici demni de urmărit, alături de rapperul Stormzy și actrița/modelul Jodie Turner-Smith.